
Turvallisuusjärjestelyt, -laitteet ja -järjestelmät
Tässä ohjeessa voit tutustua seuraaviin laitteisiin:
· Automaattinen paloilmoitinjärjestelmä (sivulla 2)
· Palovaroitinjärjestelmä (sivulla 2)
· Palovaroittimet (sivulla 2)
· Automaattinen sammutuslaitteisto (sivulla 3)
· Savunpoistolaitteisto (sivulla 3)
· Ilmanvaihto ja ilmanvaihdon hätäseis (sivulla 3)
· Turvavalaistus ja poistumisopasteet (sivulla 3)

Ja turvallisuusjärjestelyihin:
· Poistumisreitit (sivulla 3)
· Palo-osastoinnit (sivulla 4)
· Alkusammutuskalusto (sivulla 4)
· Pelastustie (sivulla 4)
· Väestönsuojat (sivulla 5)

Voit hakea etsimääsi aihetta näppäinyhdistelmällä Ctrl + F.










Automaattinen paloilmoitinjärjestelmä
Automaattisen paloilmoitinjärjestelmä varoittaa kiinteistön käyttäjiä alkavasta palosta. Järjestelmä havaitsee tulipalon ilmaisien reagoidessa paloon ja palokellot alkavat soida. Järjestelmä välittää palohälytyksen automaattisesti hätäkeskukseen. Palohälytyksen voi laukaista myös painamalla paloilmoitinpainiketta.

Yleisimpiä ilmaisintyyppejä:
· Savuilmaisin: reagoi ilmassa oleviin savupartikkeleihin ja havaitsee palon yleensä lämpöilmaisinta nopeammin.
· Lämpöilmaisin: valvoo ilman lämpötilaa ja antaa hälytyksen, kun lämpötila ylittää ennalta määritellyn arvon.
· Yhdistelmäilmaisin: sisältää useampia havainnointimekanismeja, yleisimmin savu- ja lämpöilmaisun. Voidaan asettaa reagoimaan joko savuun, lämpöön tai molempiin.

Jos kiinteistössä on automaattinen paloilmoitin, täytyy pelastussuunnitelman toimintaohjeissa ohjeistaa henkilöstöä laitteiston käytössä (kuinka palo paikannetaan paloilmoitinkeskuksella). Henkilöstön pitää myös osata toimia linjavikatilanteessa sekä ennaltaehkäistä erheellisiä palohälytyksiä. Erheellisiä palohälytyksiä voidaan ehkäistä, kun henkilöstö tietää ilmaisintyypin, tarkkailee ilmaisimien puhtautta ja varmistaa ilmaisimien esteettömyyden.

Palovaroitinjärjestelmä
Palovaroitinjärjestelmä varoittaa kiinteistön käyttäjiä alkavasta palosta. Järjestelmä havaitsee tulipalon ilmaisimien reagoidessa paloon ja hälytys alkaa soida. Järjestelmä ei tee automaattista hälytystä hätäkeskukseen, vaan kohteesta on soitettava hätänumeroon. Hälytyksen antaneen ilmaisimen voi paikantaa käyttölaitteelta (varmista järjestelmän käyttöohjeesta onko järjestelmällä käyttölaitetta).

Palovaroittimet
Patteritoimiset palovaroittimet varoittavat kiinteistön käyttäjiä alkavasta palosta. Palovaroitin havaitsee tulipalon ilmaisimen reagoidessa paloon ja yksittäinen palovaroitin alkaa hälyttämään. Palovaroitin ei tee automaattista hälytystä hätäkeskukseen. (Selosta, kenen vastuulla palovaroittimien testaus on) Huom. patteritoimiset palovaroittimet voivat olla kytkettynä myös sähköverkkoon, jolloin patteri toimii vain palovaroittimen varavirtana esimerkiksi sähkökatkon sattuessa.

Automaattinen sammutuslaitteisto
Automaattinen sammutuslaitteisto havaitsee tulipalon ja rajoittaa sen leviämistä syttymistilassa antaen aikaa tilasta pelastautumiselle. Lämmölle altistuneet sprinklerisuuttimet laukeavat määrätyssä lämpötilassa ja järjestelmä antaa hälytyksen. Paloilmoitus välittyy automaattisesti hätäkeskukseen.

Savunpoistolaitteisto
Savunpoistolaitteita käytetään tulipalon aiheuttaman savun siirtämiseen ulos rakennuksesta. Savunpoistolaitteita saa käyttää ainoastaan pelastuslaitos. 

Ilmanvaihto ja ilmanvaihdon hätäseis (koneellinen)
Kiinteistössä on koneellinen ilmanvaihto. Ilmanvaihto voidaan joutua pysäyttämään, jos lähialueella tapahtuu onnettomuus tai tulipalo, josta aiheutuu ulos haitallisia tai myrkyllisiä aineita. Ilmanvaihdon saa pysäyttää kuka tahansa.

Turvavalaistus ja poistumisopasteet
Kiinteistössä on turvavalaistus ja valaistut poistumisopasteet. Turvavalaistusta käytetään rakennusten poistumisreittien merkitsemiseen ja valaisemiseen. Turvavalaistus käynnistyy, jos normaali sähkönsaanti keskeytyy. Valaistut poistumisopasteet osoittavat kiinteistön uloskäytävät ja poistumissuunnat. Valaistun poistumisopasteen tulee olla aina valaistu. Viallisista tai puutteellisista opasteista tulee ilmoittaa (täydennä: vastuuhenkilö/kiinteistönhuolto). Huom. kiinteistössä voi olla myös pelkästään valaistut poistumisopasteet.

Poistumisreitit
Kiinteistöstä poistutaan käyttäen lähintä turvallista poistumisreittiä. Henkilöstö avustaa asiakkaita poistumisessa ja siirtyy kokoontumispaikalle. Poistumisreitit ja uloskäytävät on merkitty valaistuilla poistumisopasteilla. Poistumisreiteillä ja uloskäytävillä ei saa säilyttää tavaraa. Poistumisreitillä olevat ovet tulee olla aina avaimetta avattavissa. (Selosta kiinteistön poistumisreitit sanallisesti tai pohjakuvaan viitaten). 

Palo-osastoinnit
Palo-osastoinnin tarkoitus on tulipalon sattuessa estää palon ja savun siirtyminen rakennuksen eri osien välillä. Palo-ovet tulee pitää kiinni, eikä niitä saa kiilata auki. 
Huom. jos kiinteistössä on palo-ovien sulkujärjestelmä, ohje on seuraavanlainen:
Palo-ovet on varustettu automaattisella sulkujärjestelmällä. Palo-ovet sulkeutuvat automaattisesti, kun automaattinen paloilmoitin havaitsee tulipalon. Palo-ovien väliin ei saa asettaa estettä, tai muutoin kiilata, että ovet pääsevät sulkeutumaan vapaasti.
(Lisää selostus kiinteistön palo-osastoinnista sanallisesti tai pohjakuvaan viitaten).

Alkusammutuskalusto
Rakennuksessa on alkusammutuskalustona (luettele)
Kiinteistön käsisammuttimet sijaitsevat (sijainti). Käsisammuttimet ovat (jauhesammuttimia / nestesammuttimia / hiilidioksidisammuttimia). Huom. lisäys: lue kiinteistöstä löytyvästä sammuttimesta mihin paloihin se on soveltuva.
Pikapalopostit sijaitsevat (sijainti). Pikapaloposti soveltuu hyvin lähes kaikkiin palotyyppeihin. Pikapaloposti ei sovellu esimerkiksi rasvapalojen sammutukseen. Sähkövirrassa olevat laitteet on myös tehtävä virrattomiksi ennen vedellä sammutusta.
Sammutuspeitteet sijaitsevat (sijainti). Sammutuspeitteet on kiinnitetty seinään näkyvälle paikalle. Sammutuspeite soveltuu mm. kattila- ja sähkölaitepalon ja syttyneiden vaatteiden alkusammutukseen.

Pelastustiet
Pelastustien tarkoituksena on, että hälytysajoneuvot pääsevät hätätilanteessa rakennuksen läheisyyteen ja aloittamaan tehokkaan pelastustoiminnan. Pelastustielle ei saa pysäköidä autoja tai asettaa muutakaan estettä, kuten lunta, istutuksia tai irtaimistoa. Pelastustie on merkitty pelastustie-merkillä.

Väestönsuoja
Kiinteistössä on (määrä) väestönsuojaa. Väestönsuoja suojaa mm. räjähdys- ja sirpalevaikutuksilta, rakennussortumilta, paineaalloilta sekä säteilyltä ja terveydelle vaarallisilta aineilta. Väestönsuoja tulee pystyä ottamaan käyttöön 72 tunnissa. Väestönsuojalle on nimetty hoitaja, joka vastaa väestönsuojan tarkastuksista ja väestönsuojan käyttöönoton koordinoimisesta käyttöönottotilanteessa. 
	Sijainti
	Suojaluokka
	Pinta-ala
	Suojapaikkoja
	Varusteiden sijainti

	
	
	
	
	



Väestönsuojaan siirrytään aina viranomaisen kehotuksesta. Normaalioloissa vaaramerkin soidessa sisälle suojautuminen on ensisijainen suojautumiskeino.

